पाएं अपने शहर की ताज़ा ख़बरें और फ्री ई-पेपरडाउनलोड करें
पुलिस और प्रशासन कोरोना वायरस के प्रचार प्रसार को रोकने के लिए लगातार प्रयास करने में लगा है। नगर में लोगों को घर पर ही समय बिताने की अपील की जा रही है। तहसीलदार रोहित सिंह राजपूत, आरआई मनीराम गौड़, पटवारी अनिल शुक्ला, नगर पालिका से धर्मेंद्र साहू और संजू सैयाम सहित प्रशासनिक अमला निरंतर सड़कों पर निकलकर लोगों से सुरक्षित रहने की अपील कर रहे हैं। नगर हटा के चंडी जी नाका पर मंगलवार को मास्क चेकिंग अभियान चलाया। जिसमें बिना मास्क के मिले लोगों से चालान वसूला गया। अनिवार्य रूप से मास्क लगाने और सभी से दूरी बनाकर रहने और बेवजह घरों से न निकलने की अपील की गई। इसके साथ ही अमले ने नगर हटा के गली कूचों एवं सार्वजनिक स्थानों पर भ्रमण कर कोरोना कर्फ्यू का जायजा लिया। उल्लेखनीय है कि नगर हटा के एमएलबी स्कूल को अस्थाई जेल बनाया गया है, जिसमें अनावश्यक रूप से घूमते पाए जा रहे लोगों को अस्थाई जेल भेजा जाता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn